CELEX: 32017R0992
Language: fi
Date: 2017-06-12 00:00:00
Title: Komission täytäntöönpanoasetus (EU) 2017/992, annettu 12 päivänä kesäkuuta 2017, täytäntöönpanoasetuksen (EU) 2016/2148 muuttamisesta Valko-Venäjän tasavaltaa koskevien viittausten poistamiseksi

13.6.2017   
            
            
               FI
            
            
               Euroopan unionin virallinen lehti
            
            
               L 149/66
            
         KOMISSION TÄYTÄNTÖÖNPANOASETUS (EU) 2017/992,
   annettu 12 päivänä kesäkuuta 2017,
   täytäntöönpanoasetuksen (EU) 2016/2148 muuttamisesta Valko-Venäjän tasavaltaa koskevien viittausten poistamiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden unionin erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 9 päivänä kesäkuuta 2015 annetun Euroopan parlamentin ja neuvoston asetuksen (EU) 2015/936 (1) ja erityisesti sen 17 artiklan 3 ja 6 kohdan sekä sen 21 artiklan 2 kohdan,
   sekä katsoo seuraavaa:
   
               (1)
            
            
               Asetuksella (EU) 2015/936 vahvistetaan tietyistä kolmansista maista peräisin olevien tiettyjen tekstiilituotteiden tuontiin sovellettavat määrälliset rajoitukset, jotka jaetaan ”ensiksi tullutta palvellaan ensiksi” -periaatteella.
            
         
               (2)
            
            
               Valko-Venäjän tasavallasta peräisin olevien tekstiili- ja vaatetustuotteiden tuontia koskevat autonomiset kiintiöt kumottiin Euroopan parlamentin ja neuvoston asetuksella (EU) 2017/354 (2).
            
         
               (3)
            
            
               Komission täytäntöönpanoasetuksessa (EU) 2016/2148 (3) säädetyt määrällisten kiintiöiden hallinnointisäännöt ovat vanhentuneet siltä osin kuin ne koskevat Valko-Venäjän tasavallasta peräisin olevia tekstiili- ja vaatetustuotteita. Mainittua täytäntöönpanoasetusta olisi sen vuoksi muutettava.
            
         
               (4)
            
            
               Tässä asetuksessa säädetyt toimenpiteet ovat asetuksen (EU) 2015/936 30 artiklalla perustetun tekstiilikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan täytäntöönpanoasetuksen (EU) 2016/2148 liitteessä I oleva Valko-Venäjän tasavaltaa koskeva taulukko.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä kesäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 160, 25.6.2015, s. 1.
   
      (2)  Euroopan parlamentin ja neuvoston asetus (EU) 2017/354, annettu 15 päivänä helmikuuta 2017, muiden kuin kahdenvälisten sopimusten, pöytäkirjojen tai muiden järjestelyjen taikka muiden unionin erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä annetun asetuksen (EU) 2015/936 muuttamisesta (EUVL L 57, 3.3.2017, s. 31).
   
      (3)  Komission täytäntöönpanoasetus (EU) 2016/2148, annettu 7 päivänä joulukuuta 2016, Euroopan parlamentin ja neuvoston asetuksen (EU) 2015/936 mukaisesti vuodeksi 2017 vahvistettujen tekstiilikiintiöiden hallinnointia ja jakamista koskevien sääntöjen vahvistamisesta (EUVL L 333, 8.12.2016, s. 32).